Diari Oficial de la Generalitat Valenciana


Sumari del DOGV 5302, del 13-07-2006 (2006/7485)

RESOLUCIÓ de 22 de maig de 2006, de la Direcció General de Treball i Seguretat Laboral, per la qual es disposa el registre i la publicació de l'acord de la Comissió Negociadora del II Conveni col·lectiu per a empreses d'atenció especialitzada en l'àmbit de la família, la infància i la joventut a la Comunitat Valenciana, sobre actualització per diferències de IPC per a l'any 2005 (Codi núm. 8000545).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5302

Data del DOGV
:   13-07-2006

Secció del DOGV
:   III. CONVENIS I ACTES - B) CONVENIS COL·LECTIUS

Número del document
:   2006/7485


Data del document
:   22-05-2006

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * servei social
    * protecció de la família
    * equipament social
    * conveni col·lectiu
    * protecció de la infància
    * protecció maternal i infantil
    * jove

RESOLUCIÓ de 22 de maig de 2006, de la Direcció General de Treball i Seguretat Laboral, per la qual es disposa el registre i la publicació de l'acord de la Comissió Negociadora del II Conveni col·lectiu per a empreses d'atenció especialitzada en l'àmbit de la família, la infància i la joventut a la Comunitat Valenciana, sobre actualització per diferències de IPC per a l'any 2005 (Codi núm. 8000545). [2006/7485]  
Vistes l'acta de l'acord subscrit el 22 de març de 2006 per la Comissió Negociadora del II Conveni col·lectiu per a empreses d'atenció especialitzada en l'àmbit de la família, la infància i la joventut a la Comunitat Valenciana, sobre actualització per diferències de IPC per a l'any 2005, subscrit d'una part per l'organització empresarial APIME, i de l'altra, pels sindicats CC OO, STEPV-IV i UGT, i d'acord amb el que disposa l'article 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors, i els articles 2, 3 i 6 del Reial Decret 1040/1981, de 22 de maig, sobre Registre i Dipòsit de Convenis Col·lectius de Treball, esta Direcció General de Treball i Seguretat Laboral, d'acord amb les competències que té transferides pel Reial Decret 4105/82, de 29 de desembre, acorda  
Primer  
Ordenar que siga inscrita en el Registre de Convenis Col·lectius de Treball d'esta direcció general, amb notificació a la Comissió Negociadora, i que siga dipositat el text original de l'acta.  
Segon  
Disposar que siga publicada en el Diari Oficial de la Generalitat.  
València, 22 de maig de 2006.. El director general de Treball i Seguretat Laboral: Román Ceballos Sancho  
ACTA DE LA REUNIÓ DE LA COMISSIÓ PARITÀRIA DEL II CONVENI COl·lECTIU PER A EMPRESES D'ATENCIÓ ESPECIALITZADA EN L'ÀMBIT DE LA FAMÍLIA, LA INFÀNCIA I LA JOVENTUT A LA COMUNITAT VALENCIANA  
ASSISTENTS:  
Patronal:  
Miguel Ángel Segura   
José Echebeste (assessor)  
Emmanuel Sánchez Alarcón  
Regina del Peral Budía  
Adolf Montoliu Perís  
CCOO:  
Ana Zambrana González  
Asunción Muñoz Martín  
Antonio Jiménez Galván  
STEPV-Iv:  
Marga Juan i Cardona  
UGT:  
Isabel Llavador Martínez  
Juan  
A Alacant, a les 17.30, el dia 22 de març de 2006 es reuneixen en la seu d'APIME, situada en el c/ Calp s/n, les persones assenyalades al marge en representació de les organitzacions sindicals i la patronal a fi de constituir la Comissió Negociadora del II Conveni col·lectiu per a empreses d'atenció especialitzada en l'àmbit de la família, la infància i la joventut a la Comunitat Valenciana, la vigència i la durada del qual segons el seu article 4, va des de l'1 de gener de 2004 fins al 31 de desembre de 2007, per procedir a la negociació específica de les taules salarials per a l'any 2006 i per aprovar la diferència de la desviació de l'IPC real de l'any 2005.  
ACORDEN  
Primer  
Constituir la Comissió Negociadora acollint-se a l'article 4 del II Conveni col·lectiu per a empreses d'atenció especialitzada en l'àmbit de la família, la infància i la joventut a la Comunitat Valenciana, el text del qual estableix la composició d'aquesta Comissió Negociadora al 50% per les parts negociadores d'aquest Conveni i l'objectiu del qual per a l'any en curs és la negociació de les taules salarials 2006.  
Segon  
Una vegada exposades les posicions inicials per part de les organitzacions sindicals i l'organització patronal s'indica que en properes reunions s'anirà definint l'acord de pujada salarial per a enguany i es passa a ratificar per part d'ambdues la diferència incrementada entre la pujada salarial acordada en l'any 2005 a l'increment de preus al consum (IPC) real; és a dir, es comprova partint de l'art. 56 i ratifica que a tots els treballadors i treballadores integrats en aquest II Conveni se'ls ha de pagar aqueixa diferència que és la d'un increment de l'1,2% (diferència entre un 2,5% aprovat com a previsió d'IPC per a l'any 2005 i un 3,7 que ha sigut l'IPC real). Aquesta diferència ha de ser pagada en un sol pagament.  
Tercer:  
Aquesta diferència s'aplica exclusivament en els conceptes salarials: salari base, complement específic, antiguitat i complement específic de les categories funcionals i s'ha d'aplicar des de l'1 de maig de 2005 i el 31 de desembre de 2005, tenint en compte que també s'inclou la diferència de les dues pagues extres corresponents (vegeu annex I: Endarreriments salarials any 2005)  
Alacant, 22 de març de 2006